cyanic-selkie/wikianc huggingface dataset:
Imperio Bizantín
Prebatina de reconquerir l'Imperio Romano d'Occident
As campanyas fuoron tan costosas que s'acotoloron as reservas d'oro de tiempos d'Anastasio (491-518).
En politica interna o periodo de Chustinián se caracterizó por millorar a recaudación d'impuestos pa financiar as guerras, (que fació que i hese revueltas en Asia la Chica), por aturar a los terratenients y por prebar d'esfender a ortodoxia.
As anyadas escueras y a reorganización de l'Imperio
Os griegos de l'Imperio Romano d'Orient perdioron muitos territorios cuan as invasions d'avaros y eslaus. L'emperador Mauricio I a zaguers d'o sieglo VI prebó una contraofensiva mes allá d'o río Danubio ta forachitar a los eslaus ya establius en os Balcans, pero a penetración d'os eslaus ya yera irreversible y os eslaus s'establiban ya tan a lo sud como Macedonya y Tesalonica enta l'anyo 600, y mesmo aprendeban tecnicas de piratería y saqueyo navals a bordo de monoixilos. A campanya de l'anyo 601 de Mauricio estió un fracaso y fue enchaquia d'a suya caita.
A primers d'o sieglo VII i heba anarquía en Costantinoble y o limes danubián desapareixió pa cutio baixo a presión d'os avaros y eslaus.
O Imperio baixo a dinastía heracliana
left|thumb|250px|[[Diocesis romanas|Diocesis y provincias romanas en os Balcans antes d'as invasions d'os eslaus y d'os bulgaros.]] En l'anyo 610 o remata o reinau d'a dinastía de Chustín dimpués d'o golpe d'estau d'Heraclio. O rei Cosroi II de Persia aproveitó o "nacionalismo relichioso" echipcio y sirián (monofisistas) y os desordens internos pa invadir a muga oriental y en l'anyo 611 prenió Antioquía, en l'anyo 614 prenió Cherusalem y en l'anyo 618 Aleixandría, aturando os ninvíos de trigo ta Costantinoble.
Por ixe tiempo a presencia eslava se consolidó en Macedonya y Mesia, y i habió saqueyos en Tracia, Tesalia, Grecia, Peloponiso y dica Creta en l'anyo 623. Tesalonica fue asetiada en os anyos 617 y 619. En l'anyo 626 os avaros y persas asetiaban Costantinoble, pero sufrioron una derrota decisiva que dixó a los avaros sin capacidat de tornar a atacar en os Balcans.
Entre os anyos 623 y 631 os eslaus se liberoron d'o chubo d'os avaros y mientres o sieglo VII esdevinioron os amos d'os Balcans. L'emperador Heraclio permitió a os croatas y serbios que s'establisen en territorios de l'Imperio Romano d'Orient mugants con os avaros pa que fesen d'etnia-tampón. En l'anyo 626 diferents grupos eslaus dominaban ya toz os Balcans, Macedonya, y parte de Tesalia, Grecia central y Peloponiso, encara que os serbios y croatas reconoixeban teoricament a sobiranía imperial. Os griegos permanexeban en Tracia, en a costa dica Tesalonica, en as islas y en o sector oriental d'o Peloponiso.
Heraclio respondió a l'amenaza persa organizando un exercito con muitos monches y dando o caracter a la reconquiesta de "guerra santa" pa recuperar Cherusalem y atros puestos sagraus. Pa financiar a guerra requisó fondos a la Ilesia. A guerra remató victoriosa y en l'anyo 627 prenió Ctesifont, a capital de l'Imperio Sasanida.
O Imperio baixo a dinastía Isaurica
thumb|right|250px|Representación en un manuscrito bizantín de l'[[agua ardent que emplegoron os bizantins contra l'Armada arabe que setiaba Constantinoble.]] En l'anyo 717 yeta emperador León III o Isaurico, que yera en baralla con as grans familias de l'aristocracia bizantina y habió de luitar contra una armada arabe que asitiaba Costantinoble. León consiguió desfer o setio fendo servir l'agua ardent contra l'armada arabe, aduyau por un frido hibierno y tamién por os bulgaros, que atacaban a las posicions arabes en Tracia. León III creyó en Anatolia occidental o tema de Tracico u Tracesios con soldaus procedents de Tracia.
A zaguers d'o reinau de León III y prencipios d'o reinau de Constantín V os arabes fuoron derrotaus en Acroinón (739), y se creyó una muga oriental con os arabes que iba en diagonal dende Trapesonda dica Tarsos. A rechión de Capadocia (con capital en Cesaria) quedaba en meyo d'esta muga, con incursions musulmanas y contraataques bizantins. En periodos posteriors os musulmans que saqueyaban estas zonas de muga serán conoixius como gazís.
O renaiximiento bizantín con a dinastía Macedonica
Dende que fue coronau Basilio I en l'anyo 867 dica a muerte d'a emperadriz Teodora Porfirocheneta en l'anyo 1056 l'Imperio plegó dica o suyo cabalto tanto dende o punto de vista politico como dende o militar, con un relativo equilibrio economico. Destacó o reinau de Basilio II Bulgaroctonos en o que l'imperio recuperó o control d'os Balcans sozmetendo a los tradicionals enemigos bulgaros.
A dinastía macedonica continó a politica de creyación y subdivisión d'os temas y l'Imperio plegó a tener dica 43 temas.
Basilio II luitó contra os bulgaros 30 anyadas y los esclafó ya de pa cutio en 1014 en Kleidíon (val d'o río Struma). Dimpués d'asegurar as posicions en os Balcans s'adrezó enta l'este, on yeran os armenios como etnia tampón entre os griegos ortodoxos y os musulmans y ocupa o Vaspurkán armenio, politica que os suyos succesors seguirán ocupando mes territorios orientals como as comarcas d'Ani y Edessa.
Basilio II tamién teneba o prochecto de reconquerir Italia d'o sud y Sicilia y fació ocupar Mecina en l'anyo 1025. A mayor estabilidat permitió un desembolique comercial y un comercio con Italia. Bi habió una florada d'as industrias d'o luxo como as telas, sedas, tapices, obchectos de metal y mosaicos.
Basilio II mentenió o control sobre as grandes familias bizantinas y sabió adrezar os conflictos internos enta campanyas militars contra atros países, como cuan en l'anyo 996 encomenzó una campanya contra os bulgaros.
Zaguers emperadors macedonicos
Entre os anyos 1025 y 1204, encara baixo a dinastía macedonica, bi habió un proceso de feudalización que malmetió as bases fiscals y militars de l'imperio:
En 1045 se conquirió Armenia, maximo abance que conseguirá l'Imperio enta l'este. A desaparición d'o estau-tampón armenio permitió dimpués a invasión d'os turcomans selchuquís.
En l'anyo 1054 se produció o Gran Scisma, Roma y Costantinoble creboron ya de tot, en tiempos d'o papa León IX y d'o patriarca Miguel Cerulario.
Dinastía d'os Ducas
A dinastía d'os Ducas encomenzó en 1059 con Costantín X, antigo tresorero de l'imperio, que destronó a lo cheneral Isac Commeno. Con a dinastía d'os Ducas predomina a burocracia.
Bi habió perduga de poder en os Balcans: os serbios se rebeloron y o prencipau de Zeta u Dioclea s'independizó. Tamién i habió revueltas vlacas y bulgaras. Os pacinacos feban incursions en l'Imperio y en 1053 facioron una revuelta. Os usios entroron en Macedonya, Tracia y os Balcans en 1064 y fuoron asentaus en Macedonya. Croacia crebó de tot os ligallos de dependencia con Costantinoble y s'alinió con o reino d'Hongría, que conquirió Belgrado y prenió o poder de fixar a muga que deseyaba en la zona danubiana.
Os selchuquís vencioron a las tropas imperials de Romano IV Diochenes en Manziquert en l'anyo 1071. O Imperio perdió o control d'Anatolia central y oriental, os turcomans y os musulmans d'as marcas (gazís) s'ixemenoron por tot o territorio perdiu, que encomienzó un proceso de turquización y islamización. En l'anyo 1080 Bitinia, Isauria y atros territorios d'Anatolia yeran baixo o control d'un nuevo estau turco y musulmán, o Soldanato de Konya u Soldanato de Rum.
Dinastía d'os Comnenos
A dinastía d'os Comnenos encomenzó con Aleixo I Comneno (1081-1118), representando a la nobleza y a l'exercito.
Os normandos heban ocupau Dyrrachion y feban incursions en Macedonya, Tesalia y Epiro. Costantinnoble refirmaba a Henrique IV d'o Sacro Imperio Romano Chermnico contra o Papau. En 1082 os venecianos aduyoron a los bizantins contra os normandos y en obtienen en pagas o dreito a comerciar por tot l'Imperio sin pagar aduana, (1084) con o que encomienzó a hechemonía veneciana en a mar Mediterrania oriental.
Tanimientres o soldán Sulayman ocupó Konya, Cilicia y Antioquía entre os anyos 1081 y 1085 respetando a sobiranía teorica de Costantinoble. Sulayman aturaba a atros sobirans musulmans como Malikxah. En 1091 Sulayman fue succediu por Kilij-Arslan. Os abances d'os turcomans selchuquís facioron que Aleixo I demandase aduya a los estaus cristianos d'Europa Occidental, encomenzando asinas as Cruzadas. Kilij-Arslan establió a suya capital en Konya mientres a Primera Cruzada y consolidó o poder turco en a rechión.
Alexo I habió de combatir a los pacinacos, que invadioron Tracia en l'anyo 1086 y plegoron a asitiar Costantinoble en l'anyo 1091, estando derrotaus en a batalla de Mont Lebunion en abril de 1091 con l'aduya d'os cumans.
Gracias a la Primera Cruzada Alexo I podió recuperar Nicea, Dorilea y Efeso.
Dinastía d'os Anchel
Dimpués que os normandos conquerisen Tesalonica en 1185, Isaac Anchel puyó a la cadiera reyal refirmando-se en os latifundistas y encomenzó a suya dinastía. En 1187 Costantinoble reconoixió o segundo Imperio Bulgaro, con o que se perdioron Serbia, Croacia y Dalmacia.
A Cuatrena Cruzada
A Cuarta Cruzada salió de Venecia por mar en 1202, pero s'esbarró. Con a excusa de restituir a un emperador bizantín destronau, os cruzaus prenioron Costantinoble en chulio de 1203. Fuoron forachitaus en motín y tornoron a prener a ciudat o 13 d'abril de 1204. O Imperio Bizantín s'esminglanó. Os cruzaus creyoron un Imperio Latino de Costantinoble en a rechión d'os estreitos con Balduín de Flandres como emperador. Paralelament se formoron atros estaus latinos: o reino de Tesalia, o ducau d'Atenas y Tebas, o Prencipau, mientres que Venecia s'apoderó de Creta y muitas islas griegas. Os griegos independients s'organizoron en tres estaus hereus d'a tradición bizantina: Imperio de Trapesonda, Imperio de Nicea y Despotau d'Epiro. Balduín de Flandres fue venciu por os bulgaros pero o suyo chirmán Henrique consiguió endrezar a situación de l'Imperio Latino.
Os Paleologos
Os griegos de l'Imperio de Nicea consiguioron forachitar a los catolicos de Costantinoble con aduya d'a Republica de Chenova, que recibió en pagas o monopolio d'o comercio en a mar Negra. Os nuevos emperadors griegos yeran conoixius como Paleologos. Os catolicos latinos encara manteneban uns estaus en Grecia, como o prencipau d'Acaya, o Ducau d'Atenas, u o ducau de Neopatria.
Os Paleologos se trobaban con l'amenaza d'os turcos en Anatolia, que en 1302 conquerioron Efeso. L'emperador Andronico II clamó a los almogavars pa aturar a los otomans y atros turcos. Una vegada vencius os turcos otomans y karamanlís os griegos veyeban en os almogavars un periglo y preboron d'exterminar-los. Os almogavars resistioron en Gallipoli y dimpués emigroron a traviés de Macedonya t'a Grecia peninsular, prenendo o control d'os ducaus de Neopatria y Atenas. Dimpués d'a revuelta almogavar os turcos recuperoron Efeso, Esmirna y Magnesia y encomenzoron a practicar a piratería en a mar Echea.
A reconquiesta de Grecia yera difícil por a expansión d'o Reino de Serbia y tamién por tornar l'amenaza d'os turcos otomans, contra qui ya no i heba un exercito competent. Encara que en o fillo d'o turco Osmán, dito Orhán I (1324-1360) aduyó a Chuan Cantacuceno a prener o poder de Costantinoble en 1345, os otomans representoron ya un claro periglo cuan en 1354 consiguioron pasar a los Balcans: baixo Orhán os otomans conquirioron a costa sud d'a mar de Marmara y l'acceso a os Dardanelos. Esto lis permitió en 1354 de desembarcar en Europa y prener Gallipoli y Tracia oriental, a on encomenzó una immigración otomana, estando l'orichen d'os turcos rumelís.
O Imperio Bizantín perdió Andrianopolis, conquiesta por o soldán otomán Murat I, que en fació a suya nueva capital. Murat I consiguió vencer a los bulgaros, ocupando o sud de Bulgaria, y a los serbios (en a batalla de Kosovo). Os bizantins ya yeran clarament eclipsaus por os otomans, estando-ne en a practica os suyos vasallos.
Bayacet I interveniba en afers bizantins dende 1390, y aduyó a Chuan VII Paleologo a prener o poder. Entre 1391 y 1395 o despota de Morea Teodoro se declaró vasallo de Bayacet I, y cuasi devez tamién lo fació o gospodar de Bosnia. O prencipe d'Acaya solicitó l'aduya otomana, Vlaquia cayó baixo dominio otomán y lo soldán decidió a suerte d'os zaguers reis serbios. Bayacet I estió lo primer soldán otomán en asetiar Costantinoble, fendo-lo en 1391-1392 y en 1394-1402. La intervención de Tamerlán en Anatolia contra los otomans y la redota otomana lo 20 de chuliol de 1402 en a batalla d'Ankara obligó a las restas de fuerzas otomanas a levantar lo setio de Costantinoble.
Con a muerte de Bayacet I y l'interregno posterior s'interrumpió temporalment a expansión otomana, que continaría con Murat II (1421-1451), qui asetió Costantinoble mientres tres meses en ixas envueltas de Manuel II Paleologo. Dimpués saqueyó o Peloponiso y asetió Tesalonica. Os griegos bizantins habioron de pagar un tributo pa no ser conquiestos de tot.
O penultimo emperador bizantín, Chuan VIII (1425-1448) no reinaba practicament so que en a redolada d'a capital, y os suyos chirmans se repartiban os restos de l'Imperio, on gobernaban como despotas autonomos. Constantín gobernaba en Mesembria con o consentimiento d'o soldán, Demetrio gobernaba en Lemnos, y Teodoro II en o Despotau de Morea. En 1427 Teodoro habió de compartir o poder en Morea con Tomás y Constantín Paleologo. Os venecianos controlaban una chicota parte de Morea: Modon, Corón, Nauplia, Argos y Patrás, que yera en a subchección d'un arcebispe catolico dica 1430, cuan cayó en poder d'os Paleologos, encomenzando a esboldregar-se o prencipau latino d'Acaya. Tesalonica y Ioannina encara perteneixeban a l'Imperio Bizantín, pero os habitants d'Ioaninna s'entregoron a Sinan Paixá, conservando bel previlechio y as propiedaz d'a ilesia y de terratenients poderosos.
En l'Imperio o neoplatonismo rechitó en a fegura de Georgios Gemistos, gobernador de Mistra (Despotau de Morea), que proposaba una tornada a lo politeísmo helenico como solución a la decadencia de l'Imperio, que li valió a enemistat d'o patriarca de Costantinoble Gennadios II de Constantinoble.
O soldán otomán Mehmet II conquirió Costantinoble o 29 de mayo de 1453, cuan o zaguer emperador bizantín Constantín XI Paleologo morió defendendo a ciudat. Gennadios II de Constantinoble aceptó l'autoridat d'o soldán. En 1460 cayó o Despotau de Morea, y lo suyo despota Demetrio Paleologo recibió bella isla d'o norte d'a mar Echea.
Cultura y arte bizantín
right|thumb|250px|[[Nau (arquitectura)|Nau principal d'a basilica de Sant Apolinar in Classe, con as 24 columnas que la deseparan d'as naus laterals, o soporte t'a suya boveda y l'abside dezaga.]] Mientres l'Imperio bizantín, se i desembolicó una traza especifica d'arte, que se conoix con o nombre d'arte bizantín, a partir de l'arte romano, con as adicions de l'arte paleocristiano, y tamién con bella influencia procedent de l'arte persa y mesmo de l'arte islamico.
L'arte bizantín se manifiesta en totas as brancas artisticas, encara que cal destacar-ne tres de principals: en l'arquitectura, en a escultura y en a pintura, estando l'arquitectura bizantina a suya principal manifestación, incluyindo-ie destacaus edificios, como a ilesia hue conoixida como Santa Sofiya d'Istambul.
Arquitectura
Con o nombre d'arquitectura bizantina se fa referencia a l'arquitectura mientres a durada de l'Imperio bizantín, dende primerías d'o sieglo IV dica mitat d'o sieglo XV, con a cual cosa se gosa trastallar en tres periodos diferents, ditos "basal", "meyo" y "final". Tamién cal parar cuenta de que ye una manifestación artistica que s'estendilla dende Italia dica a muga con l'Imperio persa, incluyindo-ie puestos tan distanciaus como Sicilia, Palestina, Grecia u as estribacions d'o Caucas. Por ixo tamién bi ha en l'arquitectura bizantina bella variant rechional, que cal combinar con as variants temporals.
L'arquitectura bizantina se basa sobre l'arquitectura romana, con as modulacions que heba introdueito l'arquitectura paleocristiana, recibindo tamién influencias d'a dita arquitectura carolinchia y de l'arquitectura otoniana (y dimpués de l'arquitectura romanica) procedents d'Europa occidental, y tamién influencias de l'arquitectura persa y dimpués de l'arquitectura islamica procedents d'Orient Meyo, fendo-ie una sintesi prou equilibrada de todas estas influencias ta configurar un estilo arquitectonico propio que achuntaba a funcionalidat con a manifestación d'a reyaleza imperial.
Crucuris
Crucuris (Crucuris en sardo; Curcuris, en italiano y oficialment) ye una comuna sarda en a provincia italiana d'Oristán y rechión de Cerdenya, que feba parte de l'antigo reino de Cerdenya.
A suya población ye de 317 habitants en una superficie de 8,08 km², con una densidat de población de 39,23 hab/km².
Cheografía
A localidat d'Abbasanta ye situata a 159 metros d'altaria sobre o livel d'a mar.
Lodervièla
Lodervièla (en francés Loudervielle) ye una comuna occitana en o departamento francés d'Altos Pireneus, districto de Banyeras de Bigorra, cantón de Nestés, Aura y Loron y rechión d'Occitania. A comuna yera parte de l'antiga provincia de Bigorra.
A suya población ye de 42 habitants (1999) en una superficie de 5,39 km², con una densidat de población de 7,79 hab/km².
Anglés americano
L'anglés americano (en anglés American English) ye un conchunto de dialectos de l'anglés que se fan servir sobre tot en Estaus Unius. Aproximadament dos tercios d'os parlants nativos de l'anglés viven en Estaus Unius. L'accento predominant de l'anglés americano conoixiu como "americano cheneral" ye o menos vinclau a distincions rechionals, etnicas u culturals.
L'anglés escrito ye d'alto u baixo o mesmo en Gran Bretanya que en Estaus Unius, i habendo pocas diferencias ortograficas. As diferencias se manifiestan sobre tot en lexico y pronunciación.
Fonetica
Os fonemas /t/ y /d/ se neutralizan en posición intervocalica y tienden a pronunciar-se mes pareixius a lo fonema /d/ que a lo fonema /t/, a diferencia de l'anglés britanico, a on que tiende a la /t/.
Estos zaguers fonemas desapareixen dezaga n, y os angloamericanos pronuncian inter city igual que inner city. Este fenomeno fonetico tiene conseqüencias en ortografías especials como wanna y gonna (want to y going to)
Lexico
A part de cheosinonimos, mos trobamos parolas comuns en os dos stándards pero con significaus diferents. Como en toz os luengaches colonizals l'anglés americano ha conservau arcaísmos perdius en o stándard britanico. Antiparte l'anglés americano ha serviu de vehiclo de transmisión de parolas ampradas de luengas amerindianas y de pueblos colonizadors no angleses como resultau d'elementos que no existiban en Gran Bretanya. Manimenos, bi ha pocas parolas traitas por os inmigrants europeus d'o sieglo XIX, pus os inmigrants querioron integrar-se socialment o mes pronto posible y preboron de transmitir a los suyos fillos un anglés correcto.
Os primers colonos angleses creyoron nuevos termins con parolas anglesas pa dicir os animals, plantas y elementos d'o terreno que yeran nuevos pa ells. Por eixemplo bluegrass pa dicir una especie de hierba (Poa pratensis) que tiene fuellas de color verde-azul.
As parolas de l'anglés americano elevator y drapes corresponden a lift ("ascensor") y curtains ("cortinas") en anglés britanico.
En anglés americano se fa servir de contino o verbo to have con o significau de "tener" (como en cheso u en francés), a diferencia de l'anglés britanico que prefiere un uso contino d'o verbo to get en pasau perfecto (a estructura to have got).
Arcaísmos de l'anglés americano
Parolas como fall ("Santmigalada", autumn en anglés britanico), faucet ("ixeta", tap en anglés britanico), diaper ("nappy" en anglés britanico), candy ("carambelo" "laminería", sweets en anglés britanico), skillet ("sartana", frying pan en anglés britanico), eyeglasses ("lunetas", glasses o spectacles en anglés britanico) y obligate ("obligar", que en anglés tamién se diz oblige y force) son consideradas a sobén como americanas.
Fall por eixemplo yera como se deciba a la estación dezaga d'o verano y antes de l'hibierno en l'Anglaterra d'o sieglo XVI, y yera una contracción d'a expresión fall of the leaf de l'anglés meyo. Mientres o sieglo XVII a emigración anglesa t'as colonias de Nordamerica yera en o suyo punto maximo y os pobladors levoron l'anglés con ellos. Mientres o termin fall esdeveniba obsoleto poquet a poquet en Gran Bretanya, esdevinió o termin mas común en Nordamerica.
Árchez
Árchez ye un municipio espanyol d'a comunidat autonoma d'Andalucía que se troba en a provincia de Malaga. A suya población ye de 385 habitants (2021) en una superficie de 4.8 km² con una densidat de población de 80 hab/km².
Anglés americano
Arcaísmos de l'anglés americano
O participio gotten d'o verbo get se considera a sobén un americanismo, encara que bi ha zonas d'Anglaterra como Lancashire y nord-este d'Anglaterra a on encara se fan servir, chunto con putten como participio de put ("posar").
En a segunda mitat d'o sieglo XX muitos arcaísmos lexicos u semanticos que se conversaban en anglés americano tornoron atra vegada a Bran Bretanya. Son eixemplos d'estos arcaísmos hire ("dar treballo"), quit ("aturar", "parar"), I guess ("yo suposo"), baggage ("equipache"), hit (referiu a un puesto), y os adverbios overly y presently ("currently"). Beluns d'estos, por eixemplo monkey wrench ("clau anglesa") y wastebasket ("papelera"), s'orichinoron en o sieglo XIX en Gran Bretanya.
O subchuntivo mandativo (como en the City Attorney suggested that the case not be closed) ye mes vivo que anglés americano que en anglés britanico. Apareixe en a charrada de qualques arias como un uso normal y se considera obligatorio en contextos que son mes formals. Os adchectivos mad con significau de angry ("carranyau"), smart con significau de intelligent ("intelichent"), y sick con o significau de ill ("malauto") son tamién mes freqüents en anglés americano y en hiberno-anglés que en anglés britanico.
Parolas d'orichen amerindián
O proceso de creyación de nuevos elementos lexicos encomenzó tan pronto como os colonos encomenzoron a amprar substantivos pa una fauna, flora y topografía poco familiar dende as luengas amerindianas nativas.
Eixemplos d'estas parolas son: o marsupial opossum, o procionido raccoon, o fruito squash y o cervido moose (dende l'algonquín). Unas atras parolas ampradas como a cabana wigwam u o calcero moccasin describen articlos d'uso común entre os amerindians. Como estas parolas representan conceptos especificos inexistents enantes entre os europeus, habioron de dicir-se asinas quan s'encomenzoron a conoixer en Europa.
Parolas d'orichen chermanico
Son parolas d'orichen alemán present en anglés americano angst ("preocupación", "anxiedat"), check ("a cuenta en un bar u restaurant"), kindergarten ("guardería", "chardín d'infancia") y sauerkraut ("col fermentada").
A influencia lingüistica alemana se veye en cambios semanticos como en dumb, que significaba en anglés orichinal "mudo", pero que prenió tamién o significau de "estupido" dende l'alemán dumm.
L'anglés americano ampra de l'holandés parolas como cookie ("galleta"), cruller ("bunyuelo"), stoop ("escalera d'entrada"), y pit (ruello d'una fruita).
Parolas d'orichen castellano
Son d'orichen castellano palabras como barbecue, canyon, rodeo y stevedore.
Parolas d'orichen francés
Son galicismos ampraus en l'ambient colonial d'America levee ("espolón", "dique"), portage ("l'acción de carriar mercaderías" u "levar barcas", orichinariament en anglés "carrying of boats or goods") y (probablement) gopher (un radedor pareixiu a lo esquiruelo pero de tierra).
Verbos con particlas y palabras composadas
Muitos substantivos composaus se fan con un verbo y una preposición: add-on, stopover, lineup, shakedown, tryout, spin-off, rundown ("summary" en atros rechistros de l'anglés), shootout, holdup, hideout, comeback, cookout, kickback, makeover, takeover, rollback ("decrease" en atros rechistros de l'anglés), rip-off, come-on, shoo-in, fix-up, tie-in, tie-up("stoppage" en atros rechistros de l'anglés), stand-in. Son esencialment verbos con particlas substantivaus.
De feito qualques verbos con particla son d'orichen estausunidense: spell out, figure out, hold up, brace up, size up, rope in, back up/off/down/out, step down, miss out, kick around, cash in, rain out, check in y check out (en toz los sentius), fill in (inform en atros rechistros de l'anglés, "informar"), kick in u throw in (contribute en atros rechistros de l'anglés, "contribuir"), square off, sock in, sock away, factor in/out, come down with, give up on, lay off (d'o treballo), run into y across (meet en atro rechistro de l'anglés), stop by, pass up, put up (diners), set up (frame en atro rechistro de l'anglés), trade in, pick up on, pick up after, lose out.
Se conoixe bel caso de verbo con particla d'orichen alemán: to fill out ye o calco de l'alemán ausfüllen. En anglés britanico a forma normal ye to fill in, encara que a zaguers d'o sieglo XX tamién faigan servir to fill out por influencia americana.
Sierra de la Pajaranca
La Sierra de la Pajaranca ye una sierra de la branca aragonesa de lo Sistema Iberico con dirección NO-SE situada a l'este de la Sierra de Peco y a l'ueste y nord-este de la sierra de Ferrera, de que ye un sarrau. La suya altaria principal ye Pajaranca (1.233 m). La suya versant Ueste desaugua enta lo barranco de la Penya y la suya versant Este desaugua enta l'arroyo del Val, tributario de La Uerba.
La superficie de la sierra de Ferrera perteneixe sobre tot a lo termin municipal de Fuent Buena (Campo de Daroca), con una representación chica de lo termin de Lueixma en lo cabaixo d'una versant este que baixa ta l'arroyo del Val.
Cheolochía
Encara que lo releu se formó en la orochenia alpina, los materials son rocas sedimentarias paleozoicas metamorfizadas (losetas, ortoquarcitas, formación Quarcita armoricana ordoviciana, ecetra), que se plegoron en la orochenia herzinica.
Feguras de protección
Part de la Sierra de Pajaranca ye protechida con categoría de PIC en lo Ret Natura 2000 adintro de lo espacio "Alta Uerba-Sierra de Ferrera".
Hidrato de carbonio
thumb|O [[zucre ye un alimento rico en glucidos. ]] Os hidratos de carbonio u glucidos son biomoleculas organicas formatas por carbonio, hidrocheno y oxicheno. Os monomers basicos d'os glucidos son os monosacaridos, de formula empirica CnH2nOn, ye dicir (CH2O)n, por o que se creyeba que yeran atomos de carbonio unitos a moleculas d'augua, u "carbonio hidratato" d'on que se derivo lo suyo primer nombre, "hidratos de carbonio"; os dos zaguers elementos se troban en os glucidos en a mesma proporción que en l'augua, d'aquí viene o suyo nombre d'hidratos de carbonio, encara que a suya composición y as suyas propiedaz no corresponden con ista definición. Encara que dende fa tiempo se sape que ixo no ye verdat, continan emplegando-se de traza inexacta os termins d'hidrato de carbonio y carbohidrato ta designar-los (mas que mas en dietetica).
A realidat ye que os monosacaridos son formatos por una curta cadena de carbonios (de tres a siet), un d'os cuals leva un grupo carbonil y a resta grupos hidroxil (-OH) y atomos d'hidrocheno.
Os hidratos de carbonio u glucidos se pueden clasificar seguntes o numero de monomeros u unidaz moleculars que los forman. Os monosacaridos presentan un solo monomero. Os disacaridos son formaus por dos monomeros u monosacaridos, os oligosacaridos son formaus por un numero mes gran (por un regular entre tres y diez monosacaridos), y os polisacaridos (mas de diez, a sobén mils). Seguntes clasificacions cambian os limites entre ixas categorías, os disacaridos se considerarían una clase de oligosacarido y os polimeros de 20 monosacaridos s'asimilarían a los oligosacaridos.
Monosacaridos
Os monosacaridos son polialcohols con un grupo cetona u aldeído. Estos grupos pueden reaccionar con grupos alcohol d'a mesma molecula y fer que a molecula prenga una forma ciclica, que será un hemicetal u un hemiacetal respectivament.
Os monosacaridos son solubles en augua, dulces y cristalizables. Os cristals de monosacaridos pueden caramelizar cuan si los escalfamos prou.
Entre os monosacaridos con 6 atomos de carbonio destacan a glucosa, a fructosa y a galactosa.
La Puebla de Cazalla
La Puebla de Cazalla ye un municipio andaluz situato en a comarca d'a Campinya de Morón y Marchena y provincia de Sevilla.
A suya población ye d'11.530 habitants (2011), en una superficie de 189,91 km² con una densidat de población de 60,74 hab/km².
Cheografía
A localidat de la Puebla de Cazalla ye situata a 177 metros d'altaria sobre o ran d'a mar, a una distancia de 68 km d'a ciudat de Sevilla, a capital d'a suya provincia.
O suyo termin municipal ye trescruzato por o río Corbones, un afluent d'o Río Guadalquivir.
Mugas
O termin municipal de la Puebla de Cazalla muga a o norte con Marchena; a o nord-este con Osuna; a l'este con Osuna; a o sudeste con Villanueva de San Juan; a o sud con Pruna; a o sudueste con Morón de la Frontera; a l'ueste con Morón de la Frontera; y a o norueste con Marchena y Morón de la Frontera.
Pierre de Marivaux
Pierre Carlet de Chamblain de Marivaux, dito tamién Pierre de Marivaux u simplament Marivaux, naixito de París (Reino de Francia) o 4 de febrero de 1688 y muerto tamién en París o 12 de febrero de 1763, estió un escritor, dramaturgo, novelista y periodista francés.
Ernesto Zedillo
Ernesto Zedillo Ponce de León (Ciudat de Mexico, 27 d'aviento de 1951) ye un politico mexicano, 62eno president de Mexico en 1994-2000, y que mientres a suya carrera politica tamién heba estato Secretario en bels ministerios mexicanos.
Miembro d'o PRI, estudeó en a Escuela Superior de Economía de Ciudat de Mexico.
Alabastro (Quinto)
Alabastro ye una elevación d'o terreno de 297 metros d'altaria situada en o municipio de Quinto, en a provincia de Zaragoza, en un puesto amanau a una antiga explotación menera d'alabastro.
Bi ha un vértiz cheodesico en a suya cima.
Punta Brazato
A punta Brazato u Brazato Oriental ye un mont de 2.731 metros que se troba en a muga entre Pandicosa y Torla-Ordesa (Uesca).
Forma una doble cima con a penya de ro Brazato (2.731 m).
Archidona
Archidona ye un municipio espanyol d'a comunidat autonoma d'Andalucía que se troba en a provincia de Malaga. A suya población ye de 8.238 habitants (2021) en una superficie de 185.59 km² con una densidat de población de 44 hab/km².
Treat Williams
Richard Treat Williams, naixiu de Rowayton (Connecticut, Estaus Unius) l'1 d'aviento de 1951 y muerto o 12 de chunio de 2023 en l'Albany Medical Center d'Albany (Nueva York, Estaus Unius) a on yera ingresau dimpués d'un accident de motocicleta en a Vermont Route 30, estió un destacau actor, actor de voz, director cinematografico y productor cinematografico estausunidense (tamién tenió una chicota actividat como escritor), activo en o teatro y lo cine estausunidense dende meyaus d'os anyos 1970 dica la suya muerte, con cuantos premios y nominacions recibius mientres a suya carrera cinematografica.
Ugo Tognazzi
Ugo Tognazzi, naixito de Cremona (Lombardía, Reino d'Italia) o 23 de marzo de 1922 y muerto en Roma (Lazio, Italia) o 27 d'octubre de 1990, estió un actor, director cinematografico y guionista italiano con una important obra cinematografica en o Cine italiano y con cuantos premios recibitos mientres a suya carrera.
Premios
O actor Ugo Tognazzi recibió o Premio a o Millor Actor d'o Festival de Cine de Canas en 1981 por o suyo papel en a cinta La tragedia di un uomo ridicolo, dirichita por Bernardo Bertolucci. Tamién recibió o Premio David de Donatello a o Millor Actor compartito con Vittorio Gassman en 1967 por suyo papel en a cinta L'immorale.
Vicente Fox
Vicente Fox Quesada (Ciudat de Mexico, 2 de chulio de 1942) ye un politico mexicano, que fue o 63eno president de Mexico mientres o periodo 2000-2006, d'antis tamién estió Gubernador de Guanajuato dende 1995 dica 1999.
Estudeyó Administración d'Interpresas en a Universidat Iberoamericana.
Lipido
thumb|250px|Dople capa de lipidos. Os lipidos son biomoleculas insolubles en augua que presentan una alta solubilidat en disolvents organicos, como lo cloroformo.
Punta Común
Chunto con a penya Rueba forma os ditos mallos de Morillo, que se troban entre os mallos d'Agüero y os mallos de Riglos.
Lipido
A etimolochía d'a parola lipido proviene d'a forma prefixata d'a parola griega lípos, que significa "grasa" y d'a forma sufixata d'a parola griega eĩdos, que significa "apariencia, fegura".
A diferencia d'os glucidos y d'as proteínas, que tienen grupos funcionals caracteristicos, os lipidos no tienen dengún grupo funcional propio. En realidat a sola caracteristica común que tienen ye a solubilidat en disolvents organicos no polars (benceno, éter dietilico,...). Ista propiedat tamién los diferencia d'os glucidos y as proteínas que son solubles en disolvents polars como l'augua. A razón por a que son insolubles en disolvents polars ye porque as suyas estructuras quimicas son formatas por grans cadenas de carbonios que son apolars.
Boticario
300px|thumb|Boticario atiende a una clienta O boticario (u boticaria si ye muller, en tensino  apoticario/a, d'o griego a traviés d'o latín apot[h]ecarius) ye un profesional d'as sciencias d'a salut que exerce a farmacia y ye un gran conoixedor d'as merecinas, asinas como d'os efectos que puet tener istas en o cuerpo humán y as propiedatz quimicas y biolochicas d'a merecina y d'o cuerpo a on actúa.
Cantón de Sallagosa
O cantón de Sallagosa (en catalán cantó de Sallagosa, en francés canton de Saillagouse) yera una división administrativa francesa situata en o departamento d'os Pireneus Orientals, en a rechión d'Occitania, districto de Prada.
Boticario
O feito de que en a carrera de farmacia bi haiga gran cantidat de disciplinas, fa que un boticario siga un profesional versatil y multidisciplinario, dende os campos d'a farmacolochía u a quimica, dica campos como a botanica, a medicina u a chenetica. Un boticario no ye nomás un propietario u treballador en una botica que dispensa merecinas, tamién pueden treballar en o campo d'a investigación biomedica, en a industria cosmetica, en analisis clinicos y d'auguas, en un hespital como boticario hespitalario u como especialista de diagnostico microbiolochico, bioquimico u immunolochico (FIR), colaborando en l'administración publica en o control de l'uso de merecinas (salut publica) u en a industria farmaceutica u quimica ocupando a dirección tecnica d'un laboratorio farmaceutico u d'una distribuidora de merecinas, etc.
Lipido
Os lipidos se pueden dividir en diversos grupos:
Una atra clasificación se basa en a reacción de saponificación:
Cantón de Sallagosa
A suya población yera d'11.006 habitants (2006). En feban parte 13 comunas.
Manuel I Comneno
Manuel I Comneno estió emperador de l'Imperio Bizantín dende 1143 dica 1180. Ye naixiu o 28 de noviembre de 1118 y morió o 24 de setiembre de 1180. Manuel I Comneno prebó d'ir mes luent que o suyo predecesor, sobretot dimpués d'o fracaso d'a Segunda Cruzada. Se facioron peyors as relacions con Loís VII de Francia, con Conrado II d'Alemanya y Frederico I Barbarroya y con a Republica de Venecia. Entre 1155 y 1170 concedió privilechios comercials a la Republica de Chenova y en 1170 renovó os privilechios d'a Republica de Pisa. Rocher II de Sicilia ocupó Corfú en 1147, y encara que fue forachitau por os venecianos, aduyó a los serbios cuan en 1149 se rebeloron.
Cantón de Sallagosa
A capital d'o cantón yera a localidat de Sallagosa. L'actual Consellero cheneral d'o departamento yera Georges Armengol.
Covaleda
A suya población ye de 1.962 habitants (2006), en una superficie de 104,38 km² y una densidat de población de 19,08 hab/km².
Premio Guillem Nicolau
O Premio «Guillem Nicolau» ye un certamen literario en luenga catalana convocau con periodicidat anyal por o Departamento de Cultura d'o Gubierno d'Aragón ta fomentar y espardir a creyación literaria en catalán. O premio s'atorga ta una obra literaria inedita en cualsiquier chenero (narrativa, poesía, teatro, ensayo, traducción, etc.) que s'ha de presentar explicitament seguntes a convocatoria d'o premio. O nombre d'o premio ye en a honor de l'humanista aragonés d'o sieglo XIV Guillem Nicolau.
Manuel I Comneno
O exercito bizantín desembarcó en o sud d'Italia y i habió una guerra contra os normandos d'Italia entre 1155 y 1158 en a que Frederico I y Venecia se posoron en contra de Costantinoble.
Cuencas hidrograficas d'a peninsula Iberica
thumb|300px|Mapa fisico d'a [[peninsula Iberica. A linia negra indica a divisoria d'auguas peninsular.]] A siguient ye una lista d'as prencipals cuencas hidrograficas d'a peninsula iberica, ordenadas por superficie. En amariello as cuencas hidrograficas que se ocupan parti d'o territorio aragonés.
Manuel I Comneno
Manuel I consiguió por bella anyada sozmeter Serbia, dominar en Croacia y confiscar os biens venecianos en Costantinoble y suspender-ie o comercio venecián en 1171 en un tiempo que o Papato s'amanó cheopoliticament a la Liga Lombarda, a Hongría (fendo liga en 1164) y a las republicas mercantils de Chenova y Pisa.
Manuel I recuperó por bella anyada a supremacía bizantina en afers orientals fendo liga con o reino de Cherusalem y recuperando o dominio sobre Antioquía en 1159, en un tiempo que os cruzaus veyeban a suya situación peyor debant d'a unificación d'Echipto y Siria. A expedición de griegos y latinos en o delta de Nilo fracasó. Manuel I habió de reaccionar cuan en 1162 se crebó o tractau de paz con os turcos d'o soldanato de Rum, y en 1176 Kilij-Arslan II li inflichiba una derrota en Myriokephalon (batalla que significó a fin d'o control bizantín en Asia la Menor). En 1179 Bizancio perdió o sistema de ligas con os vecins occidentals cuan Frederico I Barbarroya y a Liga Lombarda firmoron a paz. Os recursos de Bizancio quedoron acotolaus, perdió a iniciativa en a politica exterior, mancaban recursos militars y financiers. A l'este i yera o periglo turco, a l'ueste i heba estaus hostils y en os Balcans i heba pueblos que se rebelaban. Dende 1180 creixioron os problemas y o poder imperal decayó.
Covaleda
Toponimia
En un texto de escrito o 27 de mayo de 1387 en Tarazona y en aragonés figura como Covalreda:
Plana
250px|thumb|Campos de cerial en a plana d'o baixo [[Danubio.]] Una plana u plan (d'o latín < PLANU) ye un aria con releu relativament plan. As planas son a sobén resultato d'un proceso erosivo continato en o tiempo (superficies d'erosión), encara que en o caso d'as riberas son producto d'a sedimentación fluvial (planas aluvials), que pueden estar formando diferents livels (faixas fluvials).
Pagola
Pagola (Pagolle en francés) ye un municipio francés, perteneixient a la rechión de Nueva Aquitania, a lo departamento de los Pireneus Atlanticos. Tradicionalment fa parti de la comarca d'a Tierra d'Ostavals en Ultrapuertos.
Plana
Seguntes a extensión as planas u plans pueden recibir a denominación de "planetas", "planazos", "planadas" u "esplanadas", orichinando toponimos con larga persistencia en o tiempo e que se conservan en a toponimia sieglos dimpués d'a castellanización. Bi ha muitos toponimos que tienen a palabra "Plano" acompanyata de l'articlo.
Pagola
Demografía
2006 : población provisional de l'Insee (fuent: Insee).
Eisús
Eisús (Eisús en occitán, Eysus en francés y oficialment) ye una comuna occitana en o departamento francés de Pireneus Atlanticos, districto d'Aulorón, cantón d'Aulorón-1 y rechión de Nueva Aquitania. A comuna yera parte de l'antiga provincia de Biarn.
A suya población ye de 612 habitants (1999) en una superficie de 6,72 km², con una densidat de población de 91,07 hab/km².
Cheografía
O termin municipal d'Eisús ye situato a una altaria meya de 302 metros sobre o livel d'a mar, con altaria minima de 236 metros y maxima de 416 m. Ye trescruzato por bellos rigachuelos, como l'Ourteau u l'Arrigouli, afluyents d'a gabe d'Aspe.
Biga
thumb|right|250px|Debuixo esquematico d'as diferents dimensions d'una biga d'[[acero.]] Una biga (de o latín <BIGA) ye un elemento de construcción destinau a soportar esfuerzos de flexión y que presenta, por un regular, una dimensión mas gran que as atras: en cheneral a lonchitut.
En aragonés, as bigas tienen nombres diferents seguntes a función que faigan en a estructura. As bigas costaleras u costalers son as que soportan a mayoría d'o peso d'una superficie, como puede estar o suelo d'una cambra, u una versant d'un tellau. Os fustes son bigas de grans dimensions que de regular fan de nudo a on que s'aposentan as diferents bigas (costau interior de l'auguabatient d'un tellau, intersección de diferents costalers, etc.), de forma que gosan estar as que mas esfuerzo aguantan y s'adedican a transmitir-lo directament contra la frontera u bel pilar d'o edificio. Os quairons sirven ta dar soporte (fan de cabecero) a la frontera en a parte superior d'as oberturas a l'exterior (puertas y finestras), etc.
Eisús
Demografía
2004: población provisional seguntes o INSEE.
Molimentos
right|thumb|300px|O [[puent d'Eisús sobre o rigachuelo d'Ourteau.]]
Penya Rueba (Morillo de Galligo)
Chunto con a punta Común forma os ditos Mallos de Morillo, que se troban entre os Mallos d'Agüero y os Mallos de Riglos. Fa parti d'o Molimento Natural d'os Mallos de Riglos, Agüero y Penya Rueba.
Toponimia
En Morillo de Galligo se conoixe como penya Rueba, encara que tamién existe a variant penya Ruaba.
Gabaldón
Gabaldón ye un municipio castellanomanchego, situato en a provincia de Cuenca. Fa parte d'a comarca de la Manchuela Cuencana.
A suya población ye de 215 habitants (2011), en una superficie de 84,10 km² y una densidat de población de 2,56 hab/km².
Lynn Redgrave
Lynn Redgrave (nombre artistico de Lynn Rachel Redgrave), naixita de Londres o 8 de marzo de 1943 y muerta en Kent (Connecticut, Estaus Unius) o 2 de mayo de 2010, estió una actriz britanica, miembro d'a familia Redgrave (yera filla de Michael Redgrave y chirmana de Vanessa Redgrave), con cuantos premios recibitos mientres a suya carrera cinematografica.
Flùssio
Flùssio (Flùssio en sardo; Flussio, en italiano y oficialment) ye una comuna sarda en a provincia italiana d'Oristán y rechión de Cerdenya, que feba parte de l'antigo reino de Cerdenya.
A suya población ye de 464 habitants en una superficie de 6,92 km², con una densidat de población de 71,82 hab/km².
Cheografía
A localidat de Flùssio ye situata a 305 metros d'altaria sobre o livel d'a mar.
Sydney Tower
A Sky Tower, dita por un regular Center Point Tower, ye una torre de comunicacions y o edificio mas alto de Sydney, con os suyos 309 metros d'altaria.
A suya construcción s'inició en l'anyo 1974 y fue enguerada y ubierta a o publico en 1981. No bi ha oficinas u apartamentos en a torre, sino que a intención d'a suya construcción yera que estase l'edificio mas alto d'a ciudat y una atracción turistica. En l'edificio d'a suya base, parti d'o prochecto, bi ha uns grans magazens. En a parti mas alta d'a torre, a 260 m, bi ha dos plantas chiratorias y acristaladas que forman o dito Sydney Tower Eye, dende o que se puet alufrar a badía de Sydney. Entre os prencipals atractivos turisticos d'a torre ye a posibilidat de cenar en a parti alta veyendo o panorama d'a ciudat.
Ye a tercera torre mas alta d'o hemisferio sud con 309 metros altaria, dimpués d'a Sky Tower (328 m) en Nueva Zelanda y a Queensland Number One (323 m), tamién en Australia.
Caracteristicas
A planificación d'a torre prencipió en 1970 por parti d'a oficina d'arquitectos ''Donald Crone & Assoc. Pty Ltd''. A construcción no prencipiaría dica 1974. A inauguración se fació o 23 de setiembre de 1981. Bi ha 3 ascensors de 2 plantas que transportan a alto u baixo 800.000 vesitants cada anyo.
A torre s'aguanta con 56 cables d'acero, cadagún d'os quals pesa 7 toneladas, pesando en total a propia torre 2.239 toneladas. Un d'os pisos dispone d'un tanque d'augua con 162.000 litros. Bi ha 1504 escalons que levan enta a planta baixa ta casos d'emerchencia.
Chunto a la plataforma d'acceso publico bi ha dos restaurants y un café en a parti superior.
Cantón de Sornhan
A suya población yera de 1.142 habitants (2006). En feban parte 11 comunas.
A capital d'o cantón yera a localidat de Sornhan. L'actual Consellero cheneral d'o departamento yera Alain Boyer.
Castiello Mayor
O mallo d'o Castiello Mayor (tamién Castiel Mayor ocasionalment) ye una formación calsinera que se troba d'entre la valle de Puértolas y la de Tella, anque por suerts d'a partición municipal, está de raso adintro d'o municipio de Puértolas, pos éste encluye mesmo los lugars d'o canto meridional (Puértolas, Bestué, Santa Chusta) como los d'a man norte (Biés y Escuaín) anque éstes zagueros se troban abocatos en a valle de Tella. Cheolochicament ye un sinclinal pendito en una klippe aislada por erosión d'a lamina cabalgant de Cotiella.
O Castiello Mayor tiene dos puntons prencipals: o Castiello Mayor propiament dito, con 2.014 m, y la penya de l'Hombre (1.989 m), en o cabo nordueste. Per o surueste, las gleras d'As Col·laruelas en fan la baixada enta los barrancos de l'Arrés per la man puertolasa. Perque ye tan ferioso per os cantos, environato cuasi en os 360º per cillos y penyas que fan d'ir como que son murallas (per ixo ye que tiene l'apelativo castiello), ye una montanya bien particular, pos nomás permite de puyar-ie per una canal que tiene per o canto de Puértolas, la dita solana d'o Castiello, ésta ye tan estreita que ta trancar-la no cal sique un baranato simple, de poquez metros, que deixa tota la montanya convertida en una corral chigantiza, y asinas s'ha emplegato tradicionalment.
O paco d'esta montanya, d'a parte per on s'encieta lo Cillo de Mallarruego dica lo garrot de la "Traslapenna" (se veiga la etimolochía tras-la-penna) ye una d'as zonas de selvas caducifolias mes diversas d'os arredols d'o Parque Nacional d'Ordesa y d'as Tres Serols, con puestos como la clamor de la Font Frida (ta part d'Escuaín) a on lo sol nunca no alcanza a tocar mica.
En a suya cima bi ha un vértiz cheodesico.
Nate Linhart
Nathaniel Andrew "Nate" Linhart (14 de noviembre de 1986 en Gahanna, Ohio) ye un chugador profesional estatounidense de baloncesto. Tien una altaria de 2,01 metros y ocupa a posición d'alero. En l'actualidat chuga en o CAI Zaragoza d'a liga ACB d'Espanya.